5ί9Π3ΐυΓθ ΝοΙ 


ΙοοβΙίοη: ΑΙΗβ|5, ΕΙΙίπϊΚο 

Τγρο9Γ3ίϊο 

ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 



13945 



28 Απριλίου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 1490 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Λειτουργία Καλλιτεχνικών Γενικών Λυκείων. 

2 Τροποποίηση και συμπλήρωση της με αρ. πρωτ. 
67798/Δ2/21-04-2016 υπουργικής απόφασης (Β' 
1342) με θέμα «Λειτουργία Καλλιτεχνικών Γυμνα¬ 
σίων» όπως συμπληρώθηκε και ισχύει. 


ΑΠΟΦΑΣΕΙΣ 

Αριθμ. 65517/Δ2 (1) 

Λειτουργία Καλλιτεχνικών Γενικών Λυκείων. 

Ο ΥΠΟΥΡΓΟΣ 

ΠΑΙΔΕΙΑΣ, ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1) Τις διατάξεις των εδαφ. γ' και δ' τηςπαρ. 9 του άρ¬ 
θρου 8 του ν. 1566/1985 (Α' 167) όπως τροποποιήθηκαν 
με την παρ. 2 του άρθρου 7 του ν. 2525/1997 (Α' 188). 

2) Τις διατάξεις του άρθρου 16 του ν. 1824/1988 
(Α' 296), με το οποίο κυρώθηκε η με αριθ. πρωτ. 
Γ2/3345/02.09.1988 υπουργική απόφαση (Β' 649) «Ίδρυ¬ 
ση και λειτουργία μουσικών σχολείων». 

3) Τις διατάξεις της παρ. 16 του άρθρου 8 του 
ν.3194/2003 (Α' 267) «Ρύθμιση εκπαιδευτικών θεμάτων 
και άλλες διατάξεις». 

4) Το π.δ. 114/2014 (Α' 181) «Οργανισμός Υπουργείου 
Παιδείας και Θρησκευμάτων». 

5) Το π.δ. 70/2015 (Α' 114) «Ανασύσταση των Υπουρ¬ 
γείων...». 

6) Το π.δ. 125/2016 (Α' 210) «Διορισμός Υπουργών, 
Αναπληρωτών Υπουργών και Υφυπουργών». 

7) Τις διατάξεις του άρθρου 90 του κώδικα Νομοθεσί¬ 
ας για την Κυβέρνηση και τα Κυβερνητικά όργανα που 
κυρώθηκε με το άρθρο πρώτο του π.δ. 63/2005 (Α' 98). 

8) Την μεαρ. πρωτ. 106486/Δ2/29-06-2016 υπουργική 
απόφαση (Β' 2107) «Ωρολόγιο Πρόγραμμα των μαθημά¬ 
των των Α', Β' και Γ' τάξεων Καλλιτεχνικού Γυμνασίου και 
των Α', Β' και Γ' τάξεων Γενικού Καλλιτεχνικού Λυκείου.» 

9) Την με αρ. πρωτ. 7885/Δ2/19-01-2016 υπουργική 
απόφαση (Β' 190) «Προγράμματα Σπουδών των μαθη¬ 
μάτων Καλλιτεχνικής Παιδείας του Γενικού Καλλιτεχνικού 
Λυκείου.» 


10) Την με αρ. πρωτ. 118601 /Δ2/19-07-2016 υπουρ¬ 
γική απόφαση (Β' 2461) «Αναθέσεις διδασκαλίας Καλ¬ 
λιτεχνικών μαθημάτων των Α', Β' και Γ' τάξεων Καλλι¬ 
τεχνικού Γυμνασίου και των Α', Β' και Γ' τάξεων Γενικού 
Καλλιτεχνικού Λυκείου.» 

11) Τις διατάξεις του άρθρου 90 του κώδικα Νομοθε¬ 
σίας για την Κυβέρνηση και τα Κυβερνητικά όργανα που 
κυρώθηκε με το άρθρο πρώτο του π.δ. 63/2005 (Α' 98). 

12) Τις διατάξεις του άρθρου 11 και 33 του ν. 4452/2017 
(Α' 17). 

13) Την με αρ. 301/27-03-2017 Πράξη της Επιτροπής 
Καλλιτεχνικών Σχολείων. 

14) Την με αρ. πρωτ. αριθμ. 180168/Δ2/10-11-2015 
(ΦΕΚ 850 ΥΟΔΔ) Συγκρότηση Καλλιτεχνικής Επιτροπής 
όπως τροποποιήθηκε και ισχύει. 

15) Το π.δ. 46/2016 (Α' 74) «Αξιολόγηση των μαθη¬ 
τών του Γενικού Λυκείου» όπως έχει τροποποιηθεί με 
το π.δ. 8/2017 (Α' 15). 

16) Τις διατάξειςτων άρθρων 11 και 33 του ν. 4452/2017 
(Α' 17). 

17) Το γεγονός ότι δεν προκαλείται δαπάνη σε βάρος 
του κρατικού προϋπολογισμού του ΥΠ.Π.Ε.Θ. για δαπά¬ 
νες που καλύπτονται από αυτόν σύμφωνα με τη με αρ. 
πρωτ. 62768/Β1/11-04-2017 εισήγηση του άρθρου 24 
του ν. 4270/2014 (ΑΊ43) όπως αντικαταστάθηκε με το 
άρθρο 10 παρ. 6 του ν. 4337/2015 (ΑΊ 29) της Γενικής 
Δ/νσης Οικονομικών Υπηρεσιών του ΥΠ.Π.Ε.Θ., αποφα¬ 
σίζουμε: 

Α. Εισαγωγή μαθητών στην Α' τάξη των Καλλιτεχνικών 
Γενικών Λυκείων. 

Στην Α' τάξη των Καλλιτεχνικών Λυκείων εγγράφονται 
αυτοδίκαια απόφοιτοι των Καλλιτεχνικών Γυμνασίων. 

Β. ΜΕΤΕΓΓΡΑΦΕΣ ΜΑΘΗΤΩΝ 

1. Μετεγγραφές μαθητών σε οποιαδήποτε τάξη του 
Καλλιτεχνικού Λυκείου, από άλλο Καλλιτεχνικό Λύκειο 
πραγματοποιούνται εφόσον υπάρχουν κενές θέσεις στο 
Καλλιτεχνικό Λύκειο υποδοχής σύμφωνα με τις ισχύου- 
σες διατάξεις, και διενεργούνται από την 1 η Σεπτεμβρίου 
μέχρι την 31 η Μαρτίου κάθε σχολικού έτους. 

2. Ο μαθητής που ενώ φοιτά σε τάξη του Καλλιτεχνι¬ 
κού Λυκείου αποφασίζει, για λόγους προσωπικούς ή 
οικογενειακούς, να μετεγγραφεί σε άλλο Γενικό Λύκειο, 
δύναται, εφόσον το επιθυμεί, να επανεγγραφεί στην 
αντίστοιχη τάξη του Καλλιτεχνικού Λυκείου υπό την 
προϋπόθεση ότι δεν έχει παρέλθει διδακτικό τετράμηνο 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊ 490/28.04.2017 


από την αρχική αίτηση μετεγγραφής του και εφόσον δεν 
έχει συμπληρωθεί ο αριθμός μαθητών στην τάξη. Κατά 
τα λοιπά, ισχύουν τα χρονικά όρια που ορίζονται από 
τις κείμενες διατάξεις για τις μετεγγραφές (31 Μαρτίου 
εκάστου σχολικού έτους). 

Γ. ΚΑΤΑΤΑΚΤΗΡΙΕΣ ΕΞΕΤΑΣΕΙΣ - ΕΞΕΤΑΣΤΕΑ ΥΛΗ ΑΝΑ 
ΚΑΤΕΥΘΥΝΣΗ ΚΑΙ ΑΝΑΤΑΞΗ 

1. Εφόσον προκόψουν κενές θέσεις στις Α' και Β' τάξεις 
Καλλιτεχνικού Λυκείου από μετεγγραφή, απομάκρυνση 
μαθητών ή οποιοδήποτε άλλο λόγο, τότε αυτές οι κενές 
θέσεις συμπληρώνονται μέσω κατατακτηρίων εξετάσε¬ 
ων που πραγματοποιούνται εντός του τρίτου δεκαήμε¬ 
ρου του μηνός Σεπτεμβρίου κάθε σχολικού έτους. 

2. Οι κενές θέσεις των μαθητών ανά Καλλιτεχνική Κα¬ 
τεύθυνση γνωστοποιούνται από το Καλλιτεχνικό Σχολείο 
στην οικεία Περιφερειακή Δ/νση Εκπ/σης. Με απόφαση 
τηςΠεριφερειακήςΔιεύθυνσηςΕκπαίδευσηςτου Καλλι¬ 
τεχνικού Σχολείου προκηρύσσονται τα κενά της Α' τάξης 
και Β' τάξης του Λυκείου τα οποία κοινοποιούνται στα 
σχολεία αρμοδιότητάςτης. Οι γονείς των μαθητών που 
επιθυμούν να συμμετάσχουν στη διαδικασία επιλογής 
οφείλουν να υποβάλουν αίτηση στο Καλλιτεχνικό Σχο¬ 
λείο της προτίμησής τους από την 1 η Σεπτεμβρίου μέχρι 
την παραμονή των εξετάσεων. 

3. Οι εξετάσεις αυτές διενεργούνται από Επιτροπή Κα¬ 
τατακτηρίων Εξετάσεων που ορίζεται με απόφαση της 
οικείας Περιφερειακής Διεύθυνσης Εκπαίδευσης ύστερα 
από εισήγηση του Διευθυντή του Καλλιτεχνικού Σχολεί¬ 
ου και τη σύμφωνη γνώμη της Καλλιτεχνικής Επιτροπής 
Καλλιτεχνικών Σχολείων. 

Η επιτροπή συγκροτείται σύμφωνα με την παρ. 6 της 
με αρ. πρωτ. 67798/Δ2/21 -04-2016 υπουργικής απόφα¬ 
σης (Β' 1342) όπως τροποποιήθηκε με την με αρ. πρωτ. 
90204/Δ2/02-06-2016 υπουργική απόφαση (Β' 1744). 

4. Η εξεταστέα ύλη των κατατακτηρίων εξετάσεων για 
την Α' Λυκείου θα προέρχεται από τη διδαχθείσα ύλη της 
Γ' τάξης του Καλλιτεχνικού Γυμνασίου ενώ η εξεταστέα 
ύλη των κατατακτηρίων για τη Β' τάξη Λυκείου από τη 
διδαχθείσα ύλη της Α' τάξης Καλλιτεχνικού Λυκείου. 

ΕΞΕΤΑΣΤΕΑ ΥΛΗ ΑΝΑ ΚΑΤΕΥΘΥΝΣΗ ΚΑΙ ΑΝΑΤΑΞΗ 

Οι εξετάσεις χωρίζονται σε τρεις ενότητες ανά κατεύ¬ 
θυνση ως εξής: 

Κατεύθυνση εικαστικών για κατατακτήριες Α' Λυκείου 

Ποσοστά ανά ενότητα στον τελικό βαθμό με άριστα 
το 100 είναι: Α: 60, Β: 30, Γ: 10. 

Α) Δημιουργία εικαστικού έργου. Οι υποψήφιοι μα¬ 
θητές εντός συγκεκριμένου χρονικού πλαισίου (έως 3 
ώρες) σχεδιάζουν/ζωγραφίζουν πάνω σε ένα θέμα που 
θα τους δοθεί προερχόμενο από την ύλη του μαθήμα¬ 
τος ΕΙΚΑΣΤΙΚΟ ΕΡΓΑΣΤΗΡΙ της Γ' τάξης Γυμνασίου του 
Καλλιτεχνικού Σχολείου. 

Το χαρτί σχεδίου θα είναι διαστάσεων 30X50 εκ. (θα 
δοθούν περισσότερα από ένα χαρτιά). Τα χρώματα 
που μπορούν να έχουν μαζί τους είναι: υδατοχρώματα 
(τέμπερες, ακρυλικά χρώματα, ακουαρέλα), χρώματα 
παστέλ, μαρκαδόροι, ξυλομπογιές, μολύβι, ΕΚΤΟΣ από 
λαδομπογιές. 

Β) Κείμενο 300 λέξεων όπου ο υποψήφιος αναπτύσσει 
γραπτώς το θέμα που έχει δοθεί στην Α' ενότητα. 


Γ) Συνέντευξη/συζήτηση με την Επιτροπή Επιλογής 
Μαθητών, διάρκειας περίπου 10 λεπτών, όπου ο υπο¬ 
ψήφιος θα έχει τη δυνατότητα εκτόςτων άλλων να ανα¬ 
φερθεί και στους λόγους για τους οποίους επιθυμεί να 
φοιτήσει σε Καλλιτεχνικό Σχολείο. 

Κατεύθυνση θεάτρου-κινηματογράφου για κατατα¬ 
κτήριες Α' Λυκείου 

Α) Υποκριτική με βάση ένα κείμενο που θα έχει προ¬ 
ετοιμάσει ο υποψήφιος από την ύλη της Γ' τάξης Καλλι¬ 
τεχνικού Γυμνασίου. 

Β) Αυτοσχεδιασμός (σε ομάδες έως 5 ατόμων) με θέμα 
που δίνει η Επιτροπή Επιλογής Μαθητών την ώρα των 
εξετάσεων. 

Γ) Δημιουργία μιας ιστορίας (κείμενο 300 λέξεων πε¬ 
ρίπου) με αφορμή 3 εικόνες/φωτογραφίες που επιλέγει 
ο υποψήφιος από ένα σύνολο εικόνων που θα δοθούν 
(περίπου 9 εικόνες). 

Ποσοστά ανά ενότητα στον τελικό βαθμό με άριστα 
το 100 είναι: Α: 40, Β: 30, Γ: 30. 

Κατεύθυνση χορού για κατατακτήριες Α' Λυκείου 

Α) Αυτοσχεδιασμός με μουσική που θα έχει επιλέξει 
ο ίδιος ο υποψήφιος και θα φέρει μαζί του σε ςά ή άλλο 
μέσο. 

Β) Κινησιολογικό μοτίβο από τον κλασικό και σύγχρο¬ 
νο χορό καθ' υπόδειξιν του εξεταστή/χορευτή. 

Γ) Δημιουργία μιας ιστορίας (κείμενο 300 λέξεων πε¬ 
ρίπου) με αφορμή 3 εικόνες/φωτογραφίες που επιλέγει 
ο υποψήφιος από ένα σύνολο που θα δοθούν και θα 
αφορούν στο χορό (περίπου 9 εικόνες). 

Ποσοστά ανά ενότητα στον τελικό βαθμό με άριστα 
το 100 είναι: Α: 40, Β: 30, Γ: 30. 

Κατεύθυνση εικαστικών για κατατακτήριες Β' Λυκείου 

Α) Δημιουργία εικαστικού έργου. Οι υποψήφιοι μαθη¬ 
τές εντός του συγκεκριμένου χρονικού πλαισίου σχεδιά¬ 
ζουν/ζωγραφίζουν πάνω σε ένα θέμα που θα τους δοθεί 
προερχόμενο από την ύλη του μαθήματος ΖΩΓΡΑΦΙΚΗ 
της Α' τάξης Λυκείου του Καλλιτεχνικού Σχολείου. 

Το χαρτί σχεδίου θα είναι διαστάσεων 30X50 εκ. (θα 
τους δοθούν περισσότερα από ένα χαρτιά). Τα χρώματα 
που μπορούν να έχουν μαζί τους είναι: υδατοχρώματα 
(τέμπερες, ακρυλικά χρώματα, ακουαρέλα), χρώματα 
παστέλ, μαρκαδόροι, ξυλομπογιές, μολύβι, ΕΚΤΟΣ από 
λαδομπογιές. 

Β) Κείμενο 300 λέξεων όπου ο υποψήφιος αναπτύσσει 
γραπτώς το θέμα που έχει δοθεί στην Α' ενότητα. 

Γ) Συνέντευξη/συζήτηση με την Επιτροπή Επιλογής 
Μαθητών διάρκειας περίπου 10 λεπτών, όπου ο υπο¬ 
ψήφιος θα έχει τη δυνατότητα εκτόςτων άλλων να ανα¬ 
φερθεί και στους λόγους για τους οποίους επιθυμεί να 
φοιτήσει σε Καλλιτεχνικό Σχολείο. 

Ποσοστά ανά ενότητα στον τελικό βαθμό με άριστα 
το 100 είναι: Α: 60, Β: 30, Γ: 10. 

Κατεύθυνση θεάτρου-κινηματογράφου για κατατα¬ 
κτήριες Β' Λυκείου 

Α) Υποκριτική με βάση ένα κείμενο που θα έχει προε¬ 
τοιμάσει ο υποψήφιος από την ύλη της Α' τάξης Καλλι¬ 
τεχνικού Λυκείου. 

Β) Αυτοσχεδιασμός (σε ομάδες έως 5 ατόμων) με θέμα 
που δίνει η Επιτροπή Επιλογής Μαθητών την ώρα των 
εξετάσεων. 

Γ) Δημιουργία μιας ιστορίας (κείμενο 300 λέξεων πε¬ 
ρίπου) με αφορμή 3 εικόνες/φωτογραφίες που επιλέγει 
ο υποψήφιος από ένα σύνολο που θα δοθούν (περίπου 
9 εικόνες). 

Ποσοστά ανά ενότητα στον τελικό βαθμό με άριστα 
το 100 είναι: Α: 40, Β: 30, Γ: 30. 

Κατεύθυνση χορού για κατατακτήριες Β' Λυκείου 

Α) Αυτοσχεδιασμός με μουσική που θα έχει επιλέξει 
ο ίδιος ο υποψήφιος και θα φέρει μαζί του σε ςά ή άλλο 
μέσο. 

Β) Κινησιολογικό μοτίβο από τον κλασικό και σύγχρο¬ 
νο χορό καθ' υπόδειξιν του εξεταστή/χορευτή. 

Γ) Δημιουργία μιας ιστορίας (κείμενο 300 λέξεων πε¬ 
ρίπου) με αφορμή 3 εικόνες/φωτογραφίες που διαλέγει 
ο υποψήφιος από ένα σύνολο που θα δοθούν και θα 
αφορούν στο χορό (περίπου 9 εικόνες). 

Ποσοστά ανά ενότητα στον τελικό βαθμό με άριστα 
το 100 είναι: Α: 40, Β: 30, Γ: 30. 

Η ύλη ορίζεται από το κάθε σχολείο μέχρι το τέλος 
Ιουνίου και αναρτάται στην ιστοσελίδα του σχολείου και 
της οικείας Διεύθυνσης Δευτεροβάθμιας. 

4. Με απόφαση της οικείας Διεύθυνσης Δευτεροβάθ¬ 
μιας Εκπαίδευσης, η οποία εκδίδεται κατόπιν σχετικής 
εισήγησης του Διευθυντή του Καλλιτεχνικού Σχολείου 
που αποστέλλεται στην οικεία Δ.Δ.Ε. έως την 12η Σε¬ 
πτεμβρίου κάθε έτους, προκηρύσσονται οι τυχόν κενές 
θέσεις στις τάξεις Α' και Β' του Καλλιτεχνικού Λυκείου. 

Οι αιτήσεις των ενδιαφερομένων γονέων μπορούν να 
υποβληθούν από την ημέρα της προκήρυξης των κενών 
θέσεων και μέχρι την προηγούμενη της διεξαγωγής των 
εξετάσεων. 

Δ. ΧΑΡΑΚΤΗΡΙΣΜΟΣ ΜΑΘΗΜΑΤΩΝ 

Τα μαθήματα που διδάσκονται στο Γενικό Καλλιτεχνικό 
Λύκειο διακρίνονται σε μαθήματα γενικής παιδείας και 
σε μαθήματα Καλλιτεχνικής κατεύθυνσης. 

1 Για τα μαθήματα γενικής παιδείας των Γενικών Καλλι¬ 
τεχνικών Λυκείων ισχύουν όσα αναφέρονται στις ισχύου- 
σες διατάξεις και αφορούν τα μαθήματα γενικής παιδείας 
που διδάσκονται στα Ημερήσια Γενικά Λύκεια. 

2 Τα μαθήματα Καλλιτεχνικής παιδείας όλων των τά¬ 
ξεων του Γενικού Καλλιτεχνικού Λυκείου ανήκουν στην 
ομάδα Γ' συμπεριλαμβανομένου και του μαθήματος 
επιλογής της Α' τάξης του Καλλιτεχνικού Λυκείου Καλ¬ 
λιτεχνική Παιδεία καθώς και τα μαθήματα επιλογής της Γ' 
Τάξης 1) Μέσα Μαζικής Επικοινωνίας (ΜΜΕ) 2) Κεραμική, 
3) Εργαστήρι Μάσκας και Θεατρικών Εξαρτημάτων, 4) 
Σκηνογραφία-Ενδυματολογία, 5) Ντοκιμαντέρ, 6) Θεω¬ 
ρία Τέχνης-Στοιχεία Αισθητικής, 7) Φωτισμός Θεάτρου, 
8) Δημιουργική Γραφή, 9) Κινηματογραφική Τεχνολο- 
γία-Φωτογραφία Κινηματογράφου, 10) Χορός για την 
Κάμερα. 

3. Το ισχύον ωρολόγιο πρόγραμμα μαθημάτων των 
Καλλιτεχνικών Σχολείων ορίζει ποια μαθήματα από τα 
παραπάνω διδάσκονται σε κάθε τάξη του Γενικού Καλ¬ 
λιτεχνικού Λυκείου. 


Ε..ΕΞΕΤΑΣΗ ΑΞΙΟΛΟΓΗΣΗ - ΑΝΑΚΕΦΑΛΑΙΩΤΙΚΕΣ ΠΡΟ- 
ΑΓΩΓΙΚΕΣ ΚΑΙ ΑΠΟΛΥΤΗΡΙΕΣ ΕΞΕΤΑΣΕΙΣ 

1. Στα μαθήματα γενικής παιδείας των Γενικών Καλ¬ 
λιτεχνικών Λυκείων, για την αξιολόγηση ισχύουν όσα 
προβλέπονται από τις κείμενες διατάξεις για τα Ημερή¬ 
σια Γενικά Λύκεια. 

2. Για την συνέχιση της φοίτησής τους σε Γενικό Καλλι¬ 
τεχνικό Λύκειο απαραίτητη προϋπόθεση είναι οι μαθητές 
της Α' και Β' τάξης να έχουν βαθμό ετήσιας επίδοσης σε 
κάθε καλλιτεχνικό μάθημα τουλάχιστον εννέα και πέντε 
δέκατα (9,5). 

3. Για τα μαθήματα Καλλιτεχνικής κατεύθυνσης ο τε¬ 
λικός βαθμός ανά μάθη μα είναι ο Μ.Ο. των βαθμών των 
δύο τετραμήνων. 

4. Για την προαγωγή και απόλυση των μαθητών του 
Γενικού Καλλιτεχνικού Λυκείου απαιτείται γενικός μέ¬ 
σος όρος τουλάχιστον εννέα και πέντε δέκατα (9,5), ο 
οποίος προκύπτει από τον Μ.Ο. των βαθμών ετήσιας 
επίδοσης του μαθητή όλων των γραπτώς εξεταζόμενων 
μαθημάτων συμπεριλαμβανομένου και του μαθήματος 
της Ερευνητικής Εργασίας, όπου αυτό διδάσκεται. 

5. Οι μαθητές όλων των τάξεων του Γενικού Καλλιτεχνι¬ 
κού Λυκείου, όταν δεν επιτύχουν το γενικό μέσο όρο σε 
μαθήματα γενικής παιδείας σύμφωνα με τις προηγούμε¬ 
νες παραγράφους, παραπέμπονται σε ειδική εξεταστική 
περίοδο το δεύτερο δεκαπενθήμερο του Ιουνίου του 
ιδίου έτους με τον τρόπο και τη διαδικασία των προα- 
γωγικών ή απολυτηρίων εξετάσεων, στα μαθήματα στα 
οποία ο βαθμός ετήσιας επίδοσής τους είναι μικρότερος 
του εννέα και πέντε δέκατα (9,5). 

6. Αν ύστερα από την ειδική εξεταστική περίοδο του 
δευτέρου δεκαπενθημέρου του Ιουνίου οι μαθητές των 
Α' και Β' τάξεων του Γενικού Καλλιτεχνικού Λυκείου δεν 
επιτύχουν τον γενικό μέσο όρο προαγωγής, επαναλαμ¬ 
βάνουν τη φοίτησή τους στην ίδια τάξη και στην ίδια 
καλλιτεχνική κατεύθυνση. 

7. α) Οι μαθητές των Α' και Β' τάξεων του Γενικού Καλ¬ 
λιτεχνικού Λυκείου όταν δεν επιτύχουν σε κάθε μάθημα 
καλλιτεχνικής παιδείας βαθμό ετήσιας επίδοσης εννέα 
και πέντε δέκατα (9,5), παραπέμπονται στην ειδική εξε¬ 
ταστική περίοδο του δεύτερου δεκαπενθημέρου του 
Ιουνίου και εξετάζονται ενώπιον διμελούς επιτροπής, 
η οποία απαρτίζεται από τον διδάσκοντα εκπαιδευτικό 
και έναν ακόμη εκπαιδευτικό της ίδιας ή συγγενούς ει¬ 
δικότητας. Τα αποτελέσματά τους δεν επιδέχονται ανα¬ 
βαθμολόγηση. Εάν ύστερα από την ειδική εξεταστική 
περίοδο του δεύτερου δεκαπενθημέρου του Ιουνίου οι 
μαθητές δεν επιτύχουν βαθμό επίδοσης τουλάχιστον 
εννέα και πέντε δέκατα (9,5), τότε οι μαθητές της Α' και 
Β' τάξης του Λυκείου μετεγγράφονται υποχρεωτικά για 
να συνεχίσουν τη φοίτησή τους σε άλλο Λύκειο, με από¬ 
φαση του Συλλόγου Διδασκόντων. 

β) Αν ύστερα από την ειδική εξεταστική περίοδο του 
δευτέρου δεκαπενθημέρου του Ιουνίου οι μαθητές της Γ' 
τάξης του Γενικού Καλλιτεχνικού Λυκείου δεν επιτύχουν 
τον γενικό μέσο όρο απόλυσης, παραπέμπονται σε εξε¬ 
τάσεις στην ειδική εξεταστική περίοδο του Σεπτεμβρίου 
στα μαθήματα στα οποία ο βαθμός επίδοσής τους είναι 
μικρότερος του εννέα και πέντε δέκατα (9,5) και αν και 

αυτή τη φορά δεν επιτύχουν το μέσο όρο απόλυσης, 
επαναλαμβάνουν τη φοίτησή τους (ίδια τάξη και ίδια 
καλλιτεχνική κατεύθυνση). Οι μαθητές της Γ' τάξης του 
Γενικού Καλλιτεχνικού Λυκείου, οι οποίοι δεν επιθυμούν 
να επαναλάβουν τη φοίτησή τους, δύνανται να προσέλ- 
θουν στις απολυτήριες εξετάσεις της τελευταίας τάξης 
το αμέσως επόμενο ή οποιοδήποτε άλλο σχολικό έτος, 
χωρίς να φοιτήσουν στην αντίστοιχη τάξη και εξετάζο¬ 
νται προφορικά και γραπτά στα μαθήματα και στην ύλη 
που εξετάζονται οι μαθητές που φοιτούν στη Γ' τάξη 
του Γενικού Καλλιτεχνικού Λυκείου το συγκεκριμένο 
σχολικό έτος. 

8. Οι μαθητές της Γ' τάξης Γενικού Καλλιτεχνικού Λυ¬ 
κείου όταν δεν επιτύχουν σε κάθε μάθημα καλλιτεχνικής 
κατεύθυνσης βαθμό ετήσιας επίδοσης εννέα και πέντε 
δέκατα (9,5), μετά από την έκδοση αποτελεσμάτων της 
περιόδου Ιουνίου μπορούν να λάβουν απολυτήριο τίτλο, 
εφόσον με δήλωσή τους δεν επιθυμούν να παραπεμ- 
φθούν στην ειδική εξεταστική περίοδο του δεύτερου 
δεκαπενθήμερου του Ιουνίου και αξιολογούνται από 
διμελή επιτροπή, όπως ορίζεται στην παρ. 7α του πα¬ 
ρόντος κεφαλαίου. Αν συμμετάσχουν στην ειδική εξε¬ 
ταστική περίοδο του δεύτερου δεκαπενθημέρου του 
Ιουνίου, ανεξάρτητα από το βαθμό επίδοσής τους σε 
αυτήν, λαμβάνουν απολυτήριο τίτλο. 

9. Στην περίπτωση που εξάγεται για μαθητή των Α' και 
Β' τάξεων Γενικού Καλλιτεχνικού Λυκείου απορριπτικό 
αποτέλεσμα σε κλάδο/κλάδους μαθήματος και ο συνο¬ 
λικός βαθμός στο μάθημα ως μέσος όρος των βαθμών 
των κλάδων είναι επίσης απορριπτικός, ο μαθητής αυτός 
παραπέμπεται μόνο στον κλάδο/στους κλάδους του μα¬ 
θήματος στον οποίον/στους οποίους υστέρησε. 

10. Στους αποφοίτους του Γενικού Καλλιτεχνικού 
Λυκείου, χορηγείται απολυτήριος τίτλος, στον οποίο 
αναγράφονται τα μαθήματα γενικής και καλλιτεχνικής 
κατεύθυνσης, καθώς και η επίδοση ανά μάθημα. Στον 
Γ.Μ.Ο. απόλυσης δεν συνυπολογίζονται τα μαθήματα 
Καλλιτεχνικής Κατεύθυνσης. 

11. Στους αποφοίτους Καλλιτεχνικών Λυκείων χορη¬ 
γείται και πιστοποιητικό παρακολούθησης μαθημάτων 
Καλλιτεχνικής Κατεύθυνσης. 

12. Για τις περιπτώσεις μαθητών που απουσιάζουν 
δικαιολογημένα από την εξέταση μαθήματος λόγω 
ασθένειας ή άλλου αποχρώντος λόγου, ισχύουν όσα 
προβλέπονται από τις κείμενες διατάξεις και την παρ. 2 
του άρθρου 33 του ν. 4452/2017 (Α' 17). 

ΣΤ. ΠΡΟΓΡΑΜΜΑΤΩΝ ΠΡΟΑΓΩΓΙΚΩΝ ΚΑΙ ΑΠΟΛΥΤΗ¬ 
ΡΙΩΝ ΕΞΕΤΑΣΕΩΝ 

Το πρόγραμμα των προαγωγικών και απολυτηρίων 
εξετάσεων των μαθημάτων ορίζεται από το Σύλλογο 
Διδασκόντων και ανακοινώνεται από τον Διευθυντή του 
Καλλιτεχνικού Σχολείου στους μαθητές, τουλάχιστον πέ¬ 
ντε (5) ημέρες πριν από την έναρξη των εξετάσεων. 

Ζ. ΦΟΙΤΗΣΗ ΜΑΘΗΤΩΝ 

Για το χαρακτηρισμό της φοίτησης των μαθητών των 
Καλλιτεχνικών Λυκείων ισχύουν τα αριθμητικά όρια 
όπως αυτά προβλέπονται στο άρθρο 29 του π.δ. 46/2016 
(Α' 74), για τους μαθητές των Μουσικών Λυκείων. 


Η. ΑΛΛΕΣ ΔΙΑΤΑΞΕΙΣ 

1. Κάθε Καλλιτεχνικό Σχολείο οργανώνει τουλάχιστον 
μία Καλλιτεχνική εκδήλωση κατά τη διάρκεια του διδα¬ 
κτικού έτους. Οι εκδηλώσεις προγραμματίζονται από τον 
σύλλογο διδασκόντων. 

2. Για τους μαθητές με ειδικές εκπαιδευτικές ανάγκες 
που φοιτούν σε Καλλιτεχνικό Λύκειο και την κατανομή 
τους σε τμήματα ισχύει το άρθρο 11 του ν. 4452/2017 
(Α' 17). Για την εφαρμογή του ανωτέρω άρθρου ο μέ¬ 
γιστος αριθμός μαθητών ανά τμήμα είναι εικοσιπέντε 
(25) μαθητές. 

3. Όσα θέματα δεν αναφέρονται στην παρούσα υπουρ¬ 
γική απόφαση, ρυθμίζονται από τις πάγιες διατάξεις που 
ισχύουν για τα ημερήσια Γενικά Λύκεια. 

Από τη δημοσίευση της παρούσας Υπουργικής Από¬ 
φασης καταργούνται οι διατάξεις της με αριθμ. πρωτ. 
88739/Γ7/06-09-2006 υπουργικής απόφασης (Β' 1417) 

Η ισχύςτης παρούσας ξεκινά από την δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Απριλίου 2017 

Ο Υπουργός 

ΚΩΝΣΤΑΝΤΙΝΟΣ ΓΑΒΡΟΓΛΟΥ 


Αριθμ. 65516/Δ2 (2) 

Τροποποίηση και συμπλήρωση της με αρ. πρωτ. 

67798/Δ2/21 -04-2016 υπουργικής απόφασης (Β' 

1342) με θέμα «Λειτουργία Καλλιτεχνικών Γυμνα¬ 
σίων» όπως συμπληρώθηκε και ισχύει. 

Ο ΥΠΟΥΡΓΟΣ 

ΠΑΙΔΕΙΑΣ, ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις των εδαφ. β' και γ' της παρ. 11 του άρ¬ 
θρου 5 του ν. 1566/1985 (Α' 167) όπωςτροποποιήθηκαν 
με την παρ. 2 του άρθρου 7 του ν. 2525/1997 (Α' 188). 

2. Τις διατάξεις του άρθρου 16 του ν. 1824/1988 
(Α' 296), με το οποίο κυρώθηκε η με αριθ. πρωτ. Γ2/ 
3345/02.09.1988 υπουργική απόφαση (Β' 649) «Ιδρυση 
και λειτουργία μουσικών σχολείων». 

3) Τις διατάξεις της παρ. 16 του άρθρου 8 του 
ν.3194/2003 (Α' 267) «Ρύθμιση εκπαιδευτικών θεμάτων 
και άλλες διατάξεις». 

4. Τις διατάξεις του άρθρου 42 του ν. 4186/2013 (Α' 
193) όπως τροποποιήθηκε και ισχύει. 

5. Το π.δ. 114/2014 (Α' 181) «Οργανισμός Υπουργείου 
Παιδείας και Θρησκευμάτων». 

6. Το π.δ. 70/2015 (Α' 114) «Ανασύσταση των Υπουρ¬ 
γείων...». 

7. Το π.δ. 125/2016 (Α' 210) «Διορισμός Υπουργών, 
Αναπληρωτών Υπουργών και Υφυπουργών». 

8. Την με αρ. πρωτ. 106486/Δ2/29-06-2016 υπουργική 
απόφαση (Β' 2107) «Ωρολόγιο Προγραμμάτων μαθημά¬ 
των των Α', Β' και Γ' τάξεων Καλλιτεχνικού Γυμνασίου και 
των Α', Β' και Γ' τάξεων Γενικού Καλλιτεχνικού Λυκείου.» 

9. Το π.δ. 126/2016 (Α' 211) «Περί σχολικού και δι- 
ακτικού έτους και της αξιολόγησης των μαθητών του 
Γυμνασίου». 

10. Τις διατάξεις του άρθρου 90 του κώδικα Νομοθε¬ 
σίας για την Κυβέρνηση και τα Κυβερνητικά όργανα που 
κυρώθηκε με το άρθρο πρώτο του π.δ. 63/2005 (Α' 98). 

11. Την με αριθμ. 67798/Δ2/21-04-2016 υπουργική 
απόφαση (ΒΊ342) «Λειτουργία Καλλιτεχνικών Γυμνασί¬ 
ων» όπως τροποποιήθηκε και ισχύει. 

12. Τις διατάξεις του άρθρου 11 του ν. 4452/2017 (Α' 17). 

13. Την με αρ. 302/27-03-2017 Πράξη της Επιτροπής 
Καλλιτεχνικών Σχολείων. 

14. Την με αρ. πρωτ. αριθμ. 180168/Δ2/10-11-2015 
υπουργική απόφαση (ΦΕΚ 850 ΥΟΔΔ) όπως τροποποι¬ 
ήθηκε και ισχύει. 

15. Το γεγονός ότι δεν προκαλείται δαπάνη σε βάρος 
του κρατικού προϋπολογισμού του ΥΠ.Π.Ε.Θ. για δαπά¬ 
νες που καλύπτονται από αυτόν σύμφωνα με τη με αρ. 
πρωτ. 62766/Β1/11-04-2017 εισήγηση του άρθρου 24 
του ν. 4270/2014 (ΑΊ43) όπως αντικαταστάθηκε με το 
άρθρο 10 παρ. 6 του ν. 4337/2015 (ΑΊ 29) της Γενικής 
Δ/νσης Οικονομικών Υπηρεσιών του ΥΠ.Π.Ε.Θ., αποφα¬ 
σίζουμε: 

Τροποποιούμε την με αρ. πρωτ. 67798/Δ2/21 -04-2016 
υπουργική απόφαση ως εξής: 

1) Αντικαθιστούμε την παράγραφο 2 του Κεφαλαίου 
Α' ως εξής: 

«Η διαδικασία επιλογής των μαθητών που θα φοι¬ 
τήσουν στην Α' τάξη των Καλλιτεχνικών Γυμνασίων 
διενεργείται το δεύτερο δεκαήμερο του Ιουνίου κάθε 
σχολικού έτους με απόφαση του Περιφερειακού Δ/ντή 
Εκπ/σης μετά από πρόταση του Συλλόγου διδασκόντων 
του Καλλιτεχνικού Σχολείου και εισήγηση της οικείας 
Δ/νσης Δ/θμιας Εκπ/σης. 

Οι εγγραφές των μαθητών που θα φοιτήσουν στην Α' 
τάξη Γυμνασίου των Καλλιτεχνικών Σχολείων γίνονται 
σύμφωνα με τον πίνακα επιτυχόντων κατά τις εξετάσεις 
επιλογής του Ιουνίου και πραγματοποιούνται από 1 έως 
8 Σεπτεμβρίου κάθε έτους. Οι κηδεμόνες των μαθητών 
που επελέγησαν σύμφωνα με τον πίνακα εισαχθέντων, 
παραλαμβάνουν από το Καλλιτεχνικό Σχολείο σχετικό 
Υπηρεσιακό Σημείωμα, το οποίο και προσκομίζουν στο 
γυμνάσιο που έχει εγγράφει ο μαθητής μετά την απο¬ 
φοίτησή του από το δημοτικό σχολείο προκειμένου να 
ολοκληρωθεί η μετεγγραφή». 

2) Αντικαθιστούμε την παράγραφο 3 του Κεφαλαίου 
Α' ως εξής: 

«Ο αριθμόςτωντμημάτων ανά κατεύθυνση καθώς και 
ο αριθμός των μαθητών ανά τμήμα καθορίζονται, με 
απόφαση του οικείου Περιφερειακού Διευθυντή Εκπ/σης 
που εκδίδεται μέχρι τα τέλη Μάίου ύστερα από πρόταση 
του Συλλόγου διδασκόντων του Καλλιτεχνικού Σχολείου 
και εισήγηση της οικείας Διεύθυνσης Δευτεροβάθμιας 
Εκπαίδευσης. Τα κριτήρια για τον καθορισμό του αριθ¬ 
μού των μαθητών είναι: η κτηριακή υποδομή του σχολεί¬ 
ου και γενικότερα όλες οι αναγκαίες προϋποθέσεις που 
εξασφαλίζουν την απρόσκοπτη λειτουργία του σχολείου. 


Η κατανομή των μαθητών στα τμήματα γενικής παι¬ 
δείας, όταν η τάξη λειτουργεί με δύο ή περισσότερα 
τμήματα καθορίζεται με βάση την αλφαβητική σειρά 
των μαθητών. 

Ο μέγιστος αριθμός ανά τμήμα γενικής παιδείας είναι 
εικοσιπέντε (25) μαθητές. 

Για τους μαθητές με ειδικές εκπαιδευτικές ανάγκες που 
φοιτούν σε Καλλιτεχνικά Σχολεία και την κατανομή τους 
σε τμήματα ισχύει το άρθρο 11 τουν. 4452/2017 (Α' 17). 
Γ ια την εφαρμογή του ανωτέρω άρθρου ο μέγιστος αριθ¬ 
μός μαθητών ανά τμήμα είναι εικοσιπέντε (25) μαθητές.» 

3) Αντικαθιστούμε την παράγ. 4 του Κεφαλαίου Α ως 
εξής: 

«Οι αιτήσεις για συμμετοχή στη διαδικασία επιλογής 
μαθητών υποβάλλονται από τους γονείς-κηδεμόνες των 
μαθητών/τριών στο Καλλιτεχνικό Γυμνάσιο της περιο¬ 
χής τους από τις 2 Μάίου μέχρι την παραμονή διεξαγω¬ 
γής των εξετάσεων. Σε περίπτωση που ένας μαθητής 
επιθυμεί να είναι υποψήφιος σε περισσότερες από μία 
κατευθύνσεις, τότε ο γονέας-κηδεμόνας του υποβάλλει 
διαφορετική αίτηση για κάθε κατεύθυνση. 

Για τη συμμετοχή του μαθητή στη διαδικασία επιλο¬ 
γής για την κατεύθυνση του Χορού οι γονείς-κηδεμόνες 
πρέπει να προσκομίσουν, μαζί με την αίτηση, ιατρικές 
βεβαιώσεις υγείας και καλής φυσικής/ορθοπεδικής κα¬ 
τάστασης από παθολόγο/παιδίατρο και από ορθοπεδικό 
γιατρό στις οποίες βεβαιώνεται η δυνατότητα φοίτησης 
των μαθητών στην κατεύθυνση του χορού.». 

4) Η παρ. 12 του Κεφαλαίου Α' καταργείται. 

5) Αντικαθιστούμε την παράγραφο 2 του Κεφαλαίου 
Β' ως εξής: 

«2.0 μαθητής που ενώ φοιτά σε τάξη του Καλλιτεχνι¬ 
κού Γυμνασίου αποφασίζει, για λόγους προσωπικούς 
ή οικογενειακούς, να μετεγγραφεί σε Γυμνάσιο Γενικής 
Παιδείας, δύναται, εφόσον το επιθυμεί, να επανεγγρα- 
φεί στην αντίστοιχη τάξη του Καλλιτεχνικού Γυμνασίου 
υπό την προϋπόθεση ότι δεν έχει παρέλθει διδακτικό 
τετράμηνο από την αρχική αίτηση μετεγγραφής του και 
εφόσον δεν έχει συμπληρωθεί ο αριθμός μαθητών στην 
τάξη. Κατά τα λοιπά, ισχύουν τα χρονικά όρια που ορίζο¬ 
νται από τις κείμενες διατάξεις για τις μετεγγραφές (31 
Μαρτίου εκάστου σχολικού έτους).». 

6) Αντικαθιστούμε την παράγραφο 3 του Κεφαλαίου 
Β' ως εξής: 

«3. Εφόσον προκύψουν κενές θέσεις στις Β' και Γ' τά¬ 
ξεις Γυμνασίου από μετεγγραφή, απομάκρυνση μαθητών 
ή οποιοδήποτε άλλο λόγο, τότε αυτές οι κενές θέσεις 
συμπληρώνονται μέσω κατατακτηρίων εξετάσεων που 
πραγματοποιούνται εντός του πρώτου εικοσαημέρου 
Σεπτεμβρίου κάθε σχολικού έτους.». 

7) Το κεφάλαιο Γ' μετονομάζεται και αντικαθίσταται 
ως εξής: 

Γ. ΔΙΔΑΚΤΙΚΟ ΕΤΟΣ-ΧΑΡΑΚΤΗΡΙΣΜΟΣ ΜΑΘΗΜΑΤΩΝ 

I. ΔΙΔΑΚΤΙΚΟ ΕΤΟΣ 

ί.Το διδακτικό έτος στα Καλλιτεχνικά Γυμνάσια αρχί¬ 
ζει την 1η Σεπτεμβρίου και λήγει την 30η Ιουνίου του 
επόμενου έτους. 

ϋ. Κατά τη διάρκεια του διδακτικού έτους διεξάγεται η 
διδασκαλία των μαθημάτων και γίνονται οι κάθε είδους 
εξετάσεις. 

Μι. Η διδασκαλία των μαθημάτων στα Καλλιτεχνικά 
Γυμνάσια διεξάγεται σε δύο διδακτικές περιόδους που 
ονομάζονται τετράμηνα. 

ίν. Στα Καλλιτεχνικά Γυμνάσια η πρώτη περίοδος (Ιο 
τετράμηνο) διαρκεί από 11 Σεπτεμβρίου έως 20 Ιανου¬ 
άριου και η δεύτερη περίοδος (2ο τετράμηνο) από 21 
Ιανουάριου έως 31 Μάί'ου. 

II. ΧΑΡΑΚΤΗΡΙΣΜΟΣ ΜΑΘΗΜΑΤΩΝ 

Τα μαθήματα που διδάσκονται στο Καλλιτεχνικό Γυ¬ 
μνάσιο διακρίνονται σε μαθήματα γενικής παιδείας και 
σε μαθήματα καλλιτεχνικής κατεύθυνσης. 

ί.Τα μαθήματα γενικής παιδείας που διδάσκονται στο 
καλλιτεχνικό Γυμνάσιο κατατάσσονται σε τρεις ομάδες 
ως εξής: 

Η πρώτη ομάδα (Ομάδα Α') περιλαμβάνει τα εξής 
μαθήματα γενικής παιδείας: 1) Νεοελληνική Γλώσσα 
και Γραμματεία (Γλωσσική Διδασκαλία και Νεοελληνική 
Λογοτεχνία), 2) Μαθηματικά, 3) Φυσική και 4) Ιστορία. 

Η δεύτερη ομάδα (Ομάδα Β') περιλαμβάνει τα εξής 
μαθήματα γενικής παιδείας: 1) Αρχαία Ελληνική Γλώσσα 
και Γραμματεία (Αρχαία Ελληνική Γλώσσα, Αρχαία Ελλη¬ 
νικά Κείμενα από Μετάφραση), 2) Χημεία, 3) Βιολογία, 4) 
Γεωλογία-Γεωγραφία, 5) Κοινωνική και Πολιτική Αγωγή, 
6) Θρησκευτικά, 7) Αγγλικά, 8) Δεύτερη ξένη γλώσσα. 

Η τρίτη ομάδα (Ομάδα Γ') περιλαμβάνει τα εξής μα¬ 
θήματα γενικής παιδείας: 1) Πληροφορική, 2) Φυσική 
Αγωγή. 

Μ. Τα μαθήματα καλλιτεχνικής κατεύθυνσης που διδά¬ 
σκονται στο Καλλιτεχνικό Γυμνάσιο κατατάσσονται σε 
δύο ομάδες Ομάδα Β' και Ομάδα Γ'. 

Η δεύτερη ομάδα (Ομάδα Β') περιλαμβάνει τα εξής 
μαθήματα καλλιτεχνικής κατεύθυνσης: 1) ΙστορίαΤέχνης 
2) Θεατρολογία 3) Εικαστικό εργαστήρι, 4) Παραδοσια¬ 
κός χορός, 5) Κλασικός χορός, 6) Σύγχρονος χορός, 7) 
Υποκριτική-αυτοσχεδιασμόςδ) θεατρική κίνηση-χορός, 
9) εργαστήρι δημιουργικής γραφής, 10) αγωγή προφορι¬ 
κού λόγου, 11) θέατρο (κατεύθυνση Χορού), 12) θέατρο 
(κατεύθυνση ΕικαστικώνΤεχνών), 13) Χορός (κατεύθυν¬ 
ση Εικαστικών Τεχνών), 14) Υποκριτική 15) Εικαστικά 
(κατεύθυνση Χορού) 16) Κινηματογράφος 17) Εικαστικά 
(κατεύθυνση Θεάτρου-Κινηματογράφου). 

Η Τρίτη Ομάδα (Ομάδα Γ') περιλαμβάνει το μάθημα 
Μουσική που διδάσκεται και στις τρεις (03) κατευθύνσεις. 

8) Το Κεφάλαιο Ε' μετονομάζεται και αντικαθίσταται 
ως εξής: 

ΑΞΙΟΑΟΓΗΣΗ-ΒΑΘΜΟΣ ΕΤΗΣΙΑΣ ΕΠΙΔΟΣΗΣ ΑΝΑ ΜΑ¬ 
ΘΗΜΑ - ΕΞΑΓΩΓΗ ΤΟΥ ΒΑΘΜΟΥ ΠΡΟΑΓΩΓΗΣ Η ΑΠΟΛΥ¬ 
ΣΗΣ - ΠΡΟΑΓΩΓΗ, ΑΠΟΛΥΣΗ ΚΑΙ ΑΠΟΡΡΙΨΗ ΜΑΘΗΤΩΝ 
ΚΑΛΛΙΤΕΧΝΙΚΟΥ ΓΥΜΝΑΣΙΟΥ 

1. Στα μαθήματα γενικής παιδείας των καλλιτεχνικών 
γυμνασίων για την αξιολόγηση των μαθητών ισχύουν 
όσα προβλέπονται από τις κείμενες διατάξεις για τα ημε¬ 
ρήσια γυμνάσια. 

2. Για μαθήματα καλλιτεχνικής κατεύθυνσης της Ομά¬ 
δας Β' και της Ομάδας Γ' ακολουθείται η διαδικασία αξι¬ 
ολόγησης σύμφωνα με το άρθρο 3 του π.δ. 126/2016 
(Α' 211). 


3. Για την αξιολόγηση των μαθημάτων α) ΙστορίαΤέχνης 
(Κατεύθυνση ΕικαστικώνΤεχνών) και β) Θεατρολογία (Κα¬ 
τεύθυνση Θεάτρου-Κινηματογράφου) ισχύουν τα εξής: 

Στην ωριαία γραπτή δοκιμασία των ως άνω μαθημά¬ 
των περιλαμβάνονται ερωτήσεις οι οποίες ταξινομού¬ 
νται σε δύο ομάδες. Η Α' ομάδα περιλαμβάνει ερωτήσεις 
ανοικτού ή κλειστού τύπου, κατά την κρίση του εκπαι¬ 
δευτικού, που ελέγχουν την κατοχή των γνώσεων και την 
κατανόησή τους. Η Β' ομάδα περιλαμβάνει ανοικτές ερω¬ 
τήσεις, κατά την κρίση του εκπαιδευτικού που απαιτούν 
συνδυασμό γνώσεων και κριτικής ικανότητας. Η κατανο¬ 
μή της βαθμολογίας σε κάθε ομάδα ερωτήσεων μπορεί 
να διαφοροποιείται ανάλογα με το βαθμό δυσκολίας 
των ερωτήσεων που τις αποτελούν (π.χ. 50%-50%). Το 
ποσοστό με το οποίο θα βαθμολογείται κάθε ερώτημα 
θα διευκρινίζεται κατά τη διατύπωση των θεμάτων και 
ανακοινώνεται στους μαθητές γραπτώς. 

4. Η αξιολόγηση των μαθημάτων Καλλιτεχνικής Κα¬ 
τεύθυνσης ΕικαστικώνΤεχνών περιλαμβάνει εφαρμογές 
που θα αφορούν στην εκτέλεση συγκεκριμένου έργου, 
ανάλογα με τη φύση του αντικειμένου του μαθήματος, 
ώστε να εκτιμηθεί ο ουσιαστικός βαθμός κατανόησης 
και εμπέδωσης της διδαχθείσας ύλης ενός εκάστου γνω¬ 
στικού αντικειμένου.Τα υλικά που θα χρησιμοποιηθούν, 
οι διαστάσεις των αντικειμένων και της σχεδιαστικής 
επιφάνειας θα ορίζονται από τους εκπαιδευτικούς. 

5. Η αξιολόγηση των μαθημάτων Καλλιτεχνικής Κα¬ 
τεύθυνσης Θεάτρου - Κινηματογράφου γίνεται με πα¬ 
ρουσίαση μιας ατομικής ή ομαδικής εργασίας (σκηνής, 
αυτοσχεδιασμού, τραγουδιού κ.ο.κ.) Η βαθμολόγηση 
αφορά την εκτέλεση του συγκεκριμένου έργου, ανάλο¬ 
γα με τη φύση του αντικειμένου του μαθήματος, όπου 
θα εκτιμηθεί ο βαθμός κατανόησης και εμπέδωσης της 
διδαχθείσας ύλης του γνωστικού αντικειμένου. 

6. Η αξιολόγηση των μαθημάτων Καλλιτεχνικής Κα¬ 
τεύθυνσης Χορού διενεργείται με παρουσίαση μιας 
ομαδικής ή ατομικής εργασίας (σύνθεσης, αυτοσχεδια- 
σμού, κ.ο.κ.) Η βαθμολόγηση αφορά την εκτέλεση του 
συγκεκριμένου έργου, ανάλογα με τη φύση του αντι¬ 
κειμένου του μαθήματος, όπου θα εκτιμηθεί ο βαθμός 
κατανόησης και εμπέδωσης της διδαχθείσας ύλης του 
γνωστικού αντικειμένου. 

7. Γενικά για την αξιολόγηση των μαθημάτων Καλλιτε¬ 
χνικών Κατευθύνσεων κατά τη διάρκεια των τετραμήνων 
συνεκτιμώνται επίσης από τους εκπαιδευτικούς τα εξής: 

α) ο ατομικός φάκελος των μαθητών, που τηρείται και 
περιλαμβάνει τα ατομικά έργα των μαθητών ως σύνολο, 
όπου διαπιστώνεται ο βαθμός απόκτησης γνώσεων και 
δεξιοτήτων, 

β) η συμμετοχή, το ενδιαφέρον, η προσπάθεια, οι πρω¬ 
τοβουλίες στις εργασίες στην τάξη αλλά και η συνολική 
προσφορά του σε όλες τις καλλιτεχνικές δράσεις του 
σχολείου (όπως καταγράφεται από τον διδάσκοντα στον 
ατομικό φάκελο του μαθητή), 

γ) οι ατομικές και ομαδικές εργασίες που υλοποιούνται. 

δ) Η συνολική συμμετοχή του μαθητή στη διδασκαλία,τα 
ερωτήματα που θέτει, οι απαντήσεις που δίνει, η συμβολή 
του στη μελέτη ενός καλλιτεχνικού θέματος μέσα στην τάξη 

(θεατρικό έργο, χορευτική φόρμα, εικαστική εργασία), η 
συνεργασία του με τους συμμαθητές του για το συνολικό 
αποτέλεσμα, η επιμέλειά του στην εκτέλεση των έργων 
που του ανατέθηκαν από τον διδάσκοντα, η γνώση του 
και η κατανόηση των εννοιών και φαινομένων ως προς τις 
δεξιότητες της καλλιτεχνικής ειδικότητας, η ανάπτυξη της 
κριτικής τους σκέψης, η δημιουργικότητάτου κ.α., 
ε) η ενεργός συμμετοχή του μαθητή στις εκδηλώσεις 
του σχολείου. 

Για όλα τα παραπάνω κρατείται ατομικός φάκελος του 
μαθητή σε έντυπη ή ηλεκτρονική μορφή. 

8. Για τον βαθμό ετήσιας επίδοσης ανά μάθημα, την 
εξαγωγή του βαθμού προαγωγής ή απόλυσης, την παρα¬ 
πομπή, την απόρριψη, των μαθητών των Καλλιτεχνικών 
Γυμνασίων εφαρμόζονται τα εξής: 

α. Για τα μαθήματα γενικής και καλλιτεχνικής παιδείας 
εφαρμόζονται όσα περιγράφονται και ισχύουν από την 
κείμενη νομοθεσία και το άρθρο 12 «Βαθμός ετήσιας 
απόδοσης» του π.δ. 126/2016. 

β. Ο μαθητής του Καλλιτεχνικού Γυμνασίου κρίνεται 
άξιος προαγωγής ή απόλυσης, 

1. όταν έχει σε κάθε μάθημα γενικής παιδείας βαθμό 
ετήσιας επίδοσης τουλάχιστον δέκα (10) ή όταν στα μα¬ 
θήματα γενικής παιδείας έχει γενικό μέσο όρο βαθμών 
ετήσιας επίδοσης τουλάχιστον δεκατρία (13) και 

2. όταν σε κάθε καλλιτεχνικό μάθημα, ανεξαρτήτως Ομά¬ 
δας, έχει βαθμό ετήσιας επίδοσης τουλάχιστον δέκα (10). 

γ. Ο μέσος όρος των βαθμών όλων των μαθημάτων 
γενικής και καλλιτεχνικής κατεύθυνσης αποτελεί τον 
βαθμό προαγωγής ή απόλυσής του. 

δ. Αν και μετά τις επαναληπτικές εξετάσεις μαθητής 
των Α' και Β' τάξεων δεν κριθεί άξιος προαγωγής λόγω 
επίδοσης σε μάθημα καλλιτεχνικής κατεύθυνσης, τότε 
επαναλαμβάνει την τάξη στην ίδια καλλιτεχνική κατεύ¬ 
θυνση ή μετεγγράφεται σε άλλο γυμνάσιο γενικής παι¬ 
δείας, στην αντίστοιχη τάξη προαγωγής του. 

ε. Αν και μετά τις επαναληπτικές εξετάσεις μαθητής 
των Α' και Β' τάξεων δεν κριθεί άξιος προαγωγής λόγω 
επίδοσης σε μάθημα γενικής παιδείας τότε επαναλαμ¬ 
βάνει την τάξη στην ίδια καλλιτεχνική κατεύθυνση ή 
μετεγγράφεται σε άλλο γυμνάσιο γενικής εκπαίδευσης 
και επαναλαμβάνει την τάξη. 


στ. Αν και μετά τις επαναληπτικές εξετάσεις μαθητής 
της Γ' τάξης δεν κριθεί άξιος απόλυσης λόγω επίδοσης 
σε μάθημα καλλιτεχνικής κατεύθυνσης και με την προϋ¬ 
πόθεση ότι ο βαθμός απολυτηρίου είναι πλήρες δέκα 
(10), συμπεριλαμβανομένων και των βαθμών των καλ¬ 
λιτεχνικών μαθημάτων, τότε λαμβάνει απολυτήριο τίτλο 
γυμνασίου χωρίς δικαίωμα εγγραφής στο Καλλιτεχνικό 
Γενικό Λύκειο αλλά δύναται να εγγράφει σε οποιοδήποτε 
άλλο τύπο Λυκείου. 

ζ. Αν και μετά τις επαναληπτικές εξετάσεις μαθητής 
της Γ' τάξης δεν κριθεί άξιος απόλυσης λόγω επίδοσης 
σε μάθημα γενικής ή καλλιτεχνικής κατεύθυνσης, τότε 
δύναται να προσέλθει σε επαναληπτικές εξετάσεις πριν 
από την έναρξη των μαθημάτων τον Σεπτέμβριο (τρίτη 
εξεταστική περίοδος), στα μαθήματα στα οποία ο βαθ¬ 
μός ετήσιας επίδοσης είναι μικρότερος από δέκα (10). 
Εφόσον κριθεί άξιος απόλυσης και μόνο για το συγκε¬ 
κριμένο έτος απόλυσης, μπορεί να εγγράφει στο Καλλι¬ 
τεχνικό Λύκειο. 

η. Αν και μετά τις επαναληπτικές εξετάσεις του Σεπτεμ¬ 
βρίου (τρίτη εξεταστική περίοδος), μαθητής της Γ' τάξης 
δεν κριθεί άξιος απόλυσης, δύναται να συμμετάσχει σε 
εξετάσεις επόμενης εξεταστικής περιόδου και στην ύλη 
στην οποία εξετάζονται οι μαθητές της Γ' τάξης. 

θ. Οι επαναληπτικές εξετάσεις του Σεπτεμβρίου διε¬ 
ξάγονται με τον τρόπο και τη διαδικασία των επαναλη¬ 
πτικών εξετάσεων του Ιουνίου. 

ι. Στους αποφοίτους του Καλλιτεχνικού Γυμνασίου χο¬ 
ρηγείται απολυτήριος τίτλος, στον οποίο αναγράφονται 
τα μαθήματα γενικής και καλλιτεχνικής κατεύθυνσης, 
καθώς και η επίδοση ανά μάθημα. 

Κατά τα λοιπά ισχύει η με αρ. πρωτ. αριθμ. 67798/ 
Δ2/21-04-2016 υπουργική απόφαση (Β' 1342) όπως 
τροποποιήθηκε και ισχύει. 

Η ισχύς της παρούσας ξεκινά από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 20 Απριλίου 2017 

Ο Υπουργός 

ΚΩΝΣΤΑΝΤΙΝΟΣ ΓΑΒΡΟΓΛΟΥ 

ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) \Λ/θΐ3(Τΐ35ΐθΐ'.θΙ@θ1.9 | · 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 


























